三寶 (香港賽馬)

三寶係香港賽馬獨有嘅彩池，主要由香港賽馬會受賭，而澳門賽馬會亦會受香港賽事嘅三寶落注。

落注金額
每注最低落注金額係10蚊港紙或者澳門紙。而喺香港，如果同一張飛落注多過100蚊，可以用靈活玩方式落注。

落注方法
三寶喺賽馬日最尾3場搞。落注方法分做單式同複式：
單式係喺指定3場場次當中，每場揀任何1匹馬嘅冧巴。
複式係喺指定3場場次當中，其中一場揀任何2匹或以上馬嘅冧巴。

中獎方法
中獎方法分做正獎同安慰獎：
3場場次都揀中跑第一嘅馬，中正獎。
3場場次入面，頭兩場都揀中跑第一嘅馬，尾嗰場揀中跑第二嘅馬，中安慰獎。

派彩紀錄
最高派彩紀錄喺1979年1月24號出現，派彩524,311港紙。

香港賽馬